Document ID: 32011R0540

32011R0540
L 153/1
SLUŽBENI LIST EUROPSKE UNIJE
25.05.2011.
PROVEDBENA UREDBA KOMISIJE (EU) br. 540/2011
od 25. svibnja 2011.
o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (1), a posebno njezin članak 78. stavak 3.,
nakon savjetovanja sa Stalnim odborom za prehrambeni lanac i zdravlje životinja,
budući da:
(1)
U skladu s Uredbom (EZ) br. 1107/2009 aktivne tvari iz Priloga I. Direktivi Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (2) smatraju se odobrenim u skladu s tom Uredbom.
(2)
Stoga je za provedbu Uredbe (EZ) br. 1107/2009 potrebno donijeti Uredbu s popisom aktivnih tvari uključenih u Prilog I. Direktivi 91/414/EEZ u trenutku donošenja Uredbe.
(3)
Pritom treba uzeti u obzir da kako je člankom 83. Uredbe (EZ) br. 1107/2009 stavljena izvan snage Direktiva 91/414/EEZ, direktive koje su uključile aktivne tvari u Prilog I. Direktivi 91/414/EEZ zastarjele su u mjeri u kojoj izmjenjuju tu Direktivu. Međutim, autonomne odredbe tih direktiva i dalje se primjenjuju,
DONIJELA JE OVU UREDBU:
Članak 1.
Aktivne tvari navedene u Prilogu ovoj Uredbi smatraju se odobrenima u skladu s Uredbom (EZ) br. 1107/2009.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 14. lipnja 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. svibnja 2011.

Labels: 3
6